CELEX: 62014TN0685
Language: sk
Date: 2014-09-18 00:00:00
Title: Vec T-685/14: Žaloba podaná 18. septembra 2014 – EEB/Komisia

1.12.2014   
            
            
               SK
            
            
               Úradný vestník Európskej únie
            
            
               C 431/35
            
         Žaloba podaná 18. septembra 2014 – EEB/Komisia
   (Vec T-685/14)
   (2014/C 431/58)
   Jazyk konania: angličtina
   
      Účastníci konania
   
   
      Žalobca: European Environmenal Bureau (EEB) (Brusel, Belgicko) (v zastúpení: S. Podskalská, lawyer)
   
      Žalovaná: Európska komisia
   
      Návrhy
   
   Žalobca navrhuje, aby Všeobecný súd:
   
               —
            
            
               zrušil rozhodnutie Komisie Ares(2014) 2317513 z 11. júla 2014, ktorým vyhlásila za neprípustnú žiadosť podanú žalobcom o interné preskúmanie týkajúce sa rozhodnutia Komisie C(2014) 2002 final z 31. marca 2014 o oznámení Bulharskej republiky o prechodnom národnom programe podľa článku 32 smernice Európskeho parlamentu a Rady 2010/75/EÚ z 24. novembra 2010 o priemyselných emisiách,
            
         
               —
            
            
               zrušil rozhodnutie Komisie C(2014) 2002 final z 31. marca 2014 o oznámení Bulharskej republiky o národnom prechodnom programe podľa článku 32 smernice Európskeho parlamentu a Rady 2010/75/EÚ z 24. novembra 2010 o priemyselných emisiách,
            
         
               —
            
            
               zaviazal žalovanú na náhradu trov konania.
            
         
      Dôvody a hlavné tvrdenia
   
   Na podporu svojej žaloby žalobca uvádza dva žalobné dôvody.
   
               1.
            
            
               Prvý žalobný dôvod sa zakladá na tvrdení, podľa ktorého rozhodnutie Komisie Ares(2014) 2317513 z 11. júla 2014 je v rozpore s článkom 17 Zmluvy o Európskej únii, článok 2 ods. 1 písm. g) a článok 10 nariadenia (ES) č. 1367/2006, Hospodárskou komisiou pre európsku dohodu Spojených národov pre prístup k informáciám Dohovor Európskej hospodárskej komisie Spojených národov o prístupe k informáciám, účasti verejnosti na rozhodovacom procese a prístupe k spravodlivosti v záležitostiach životného prostredia („dohovor UNECE“), v spojení s rozhodnutím Rady zo 17. februára 2005 o uzavretí v mene Európskeho spoločenstva dohovoru UNECE (2005/370/ES).
            
         
               2.
            
            
               Druhý žalobný dôvod sa zakladá na tvrdení, podľa ktorého rozhodnutie Komisie C(2014) 2002 final z 31. marca 2014 je v rozpore s článkom 17 Zmluvy o Európskej únii, smernicou Európskeho parlamentu a Rady 2010/75/EÚ z 24. novembra 2010 o priemyselných emisiách, vykonávacie rozhodnutie Komisie z 10. februára 2012, ktorým sa ustanovujú pravidlá týkajúce sa prechodných národných programov podľa smernice Európskeho parlamentu a Rady 2010/75/EÚ, dohovorom UNECE, v spojení s rozhodnutím Rady zo 17. februára 2005 o uzavretí v mene Európskeho spoločenstva dohovoru UNECE (2005/370/ES), smernicou 2001/42/ES Európskeho parlamentu a Rady z 27. júna 2001 o posudzovaní účinkov určitých plánov a programov na životné prostredie a smernicou Európskeho parlamentu a Rady 2008/50/ES z 21. mája 2008 o kvalite okolitého ovzdušia a čistejšom ovzduší v Európe.